Štandardom, ktorý ponúka prakticky každá rúra, je funkcia horného, spodného ohrevu a oboch súčasne. Takmer na žiadnom zariadení nechýba funkcia grilu či ohrievanie rúry ventilátorom na zadnej strane. Výhodou je aj program rozmrazovania, ktorý vám ušetrí množstvo času. Medzi spotrebiteľmi sú čoraz viac populárne rúry, ktoré ponúkajú funkciu samočistenia. Do popredia sa dostávajú aj rôzne eko režimy. Za zmienku stoja tiež možnosti nastavenia času, pripomienkovača či detskej poistky, ktoré sú často zabudované.\r